****

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**jaunatnes lietu konsultatīvās komisijas**

**SĒDES PROTOKOLS**

Jūrmalā

# **2023. gada 19. decembrī Nr. 1.1.-53/4**

Otrdiena

Jūrmalā, Mazā Nometņu ielā 1

# **Sēde sasaukta plkst. 15:00**

# **Sēde atklāta plkst. 15:10**

**Sēdi vada:**

Komisijas priekšsēdētāja Solvita Vigule

# **Sēdi protokolē:**

Attīstības pārvaldes Stratēģiskās plānošanas nodaļas Sandra Aleksandra Lode

Jaunatnes iniciatīvu centra jaunatnes darbiniece

**Sēdē piedalās komisijas locekļi:**

Attīstības pārvaldes Stratēģiskās plānošanas nodaļas vadītāja Jekaterina Milberga

Kultūras nodaļas vadītāja Agnese Miltiņas

Komunikācijas pārvaldes Mārketinga nodaļas vadītāja Zanda Riteniece

Attīstības pārvaldes Stratēģiskās plānošanas nodaļas Linda Pūdāne

Jaunatnes iniciatīvu centra jaunatnes lietu speciāliste

Attīstības pārvaldes Tūrisma un Evita Katrīna Millere  
uzņēmējdarbības attīstības nodaļas vecākā eksperte

Labklājības pārvaldes sabiedriskas veselības organizatore Raimonda Dakša

Jūrmalas domes deputāte Irēna Kausiniece

Jūrmalas Bērnu un jauniešu centra direktore Evija Majore

Jūrmalas Jauniešu domes priekšsēdētāja Estere Felicita Žukovska

Jūrmalas Jauniešu domes priekšsēdētājas vietnieks Luka Pēteris Blūms

**Papildus sēdē piedalās:**

Jūrmalas Jauniešu domes pārstāvis Rainers Ernests Vilintelis

Jūrmalas Jauniešu domes pārstāvis Dita Vītola  
Jūrmalas Jauniešu domes pārstāvis Elizabete Sandra Damberga

Attīstības pārvaldes Tūrisma un Emīlija Kārkliņa  
uzņēmējdarbības attīstības nodaļas vecākā eksperte

**Darba kārtība:**

1. Jūrmalas Jauniešu domes gada pārskata prezentācija.
2. Atskats uz Jaunatnes lietu konsultatīvās komisijas darbu 2023. gadā.
3. Aptaujas par Jaunatnes lietu konsultatīvās komisijas darbu 2023. gadā un par nākama gada apspriežamiem jautājumiem.

**Solvita Vigule** uzrunā klātesošos un iepazīstina ar darba kārtību. Nevienam nav pretenziju pret darba kārtību.

1. **Jūrmalas Jauniešu domes gada pārskata prezentācija.**

**Estere Felicita Žukovska, Dita Vītola, Elizabete Sandra Damberg, Luka Pēteris Blūms, Rainers Ernests Vilintelis** prezentēJūrmalas Jauniešu domes gada pārskatu – 2023. gada mērķus, rezultātus un secinājumus.

*Komentāri:*

**Zanda Riteniece:** “Kādi ir jūsu secinājumi par šim visām aktivitātēm?”

**Estere Felicita Žukovska:** “Gada sākumā likās, ka nesanāks sasniegt visus mērķus. Mums ir jāpiestrādā pie Jauniešu domes aktualizēšanas, bet kopumā mums viss sanāca.”

**Zanda Riteniece:** “Kādi ir nākotnes plāni?”

**Estere Felicita Žukovska:** “Februāra sākumā mums būs vēlēšanas, kur tiks ievēlēts jauns priekšsēdētājs un tiks izvirzīti nākamie mērķi.”

**Jekaterina Milberga**: “Bija kaut kas tāds par ko bija žēl, ka neizdevās?”

**Estere Felicita Žukovska:** “Meitenes plānoja pasākumu “Smilšu pilis sacensības”, kur neviens nepieteicas. Tur tomēr vajadzēja vairāk reklāmas, lai ieinteresētu. Kā arī video, ko veidojām Kauguru svētkiem.”

**Jekaterina Milberga**: “Ar ko visvairāk lepojāties?”

**Luka Pēteris Blūms:** “Viens no tādiem būtu talka, kur vairākas Jūrmalas skolas sanāca kopā, lai sakoptu mežus. Bija arī negaidīta iesaiste no dažādam skolām.”

**Estere Felicita Žukovska:** “Esmu arī ļoti priecīga, ka nesen izveidojām Jauniešu domes *Instagram* kontu, kur liekam savas aktualitātes. Par šo jau runājam vairākus gadus vai ir vajadzīgs atsevišķais konts un tomēr izveidojām, kur būs informācija tikai par mums. Pateicoties Vilmai arī sanāca.”

**Solvita Vigule:** “Es redzēju kā jums gāja ar talkas organizēšanu, tāpēc es saprotu, ka šis jums ir viens no nozīmīgākajiem pasākumiem. Es redzēju aizkulises, negāja viegli. Malači, kā jūs visu izdarījāt līdz galam, saorganizējaties un ieguvāt vērtīgas mācības. Ceru, ka arī visi turpināsiet darbu nākamajā gadā. Jūs patiešām labu darbu esat paveikuši šogad.”

**Luka Pēteris Blūms:**“Mēs arī labi saliedējamies šajā laikā. No gada sākuma līdz septembrim mums bija domstarpības, saruka dalībnieku skaits, bet tomēr sadraudzējamies pa šo laiku.”

**Agnese Miltiņa:** “Cik cilvēku jūs esat?”

**Estere Felicita Žukovska:** “17.”

**Zanda Riteniece**: “Par ko jums dalās domas, par projektiem, plāniem?

**Estere Felicita Žukovska:** “Netiek atdalīta draudzības ar jauniešu domes darbību.”

**Agnese Miltiņa:** “Ja jums būtu iespēja nākamgad darboties, tad kuras aktivitātes jūs gribētu turpināt, ko šogad iesakāt?”

**Estere Felicita Žukovska:** “Talka un vairāk aktualizēt mentālo veselību.”

**Luka Pēteris Blūms:** “Varētu arī viesoties pie citām jauniešu domēm. Uzrakstīt iniciatīvu projektu, lai brauktu ciemos.”

**Estere Felicita Žukovska:** “Es gribētu, lai mēs nefokusētos uz pasākumiem, bet vairāk risinātu jauniešu problēmas. Piemēram, par drošību. Lai nav tikai daži cilvēki, kas iet uz Jaunatnes lietu konsultatīvu komisiju, bet lai vairāku Jauniešu domes biedru iesaistītos.

**Solvita Vigule:** “Prieks dzirdēt. Starp citu es saņemu daudz komplimentus par *Burn box* šajā gadā. Pie mums bija daudz ciemiņu, katrs otrais ieraudzīja *Burn box* un teica, kā tā ir forša iniciatīva, fotografēja un pārņēma šo ideju.”

**Irēna Kausiniece**: “Varētu sīkāk uzzināt, kas ir *Burn box*?”

**Estere Felicita Žukovska:** “Tā ir kaste, kur var uzrakstīt savas dusmas uz lapiņas un iemest kastē, lai atbrīvoties no tām. Es teiktu, ka varētu turpināt to darīt vairākas reizes gadā un tas dusmas mēs dedzināsim Asaros, Bērnu un Jauniešu interešu centra teritorijā. ”

**Solvita Vigule:** “Kā komisija var jūs atbalstīt nākamajā gadā?”

**Estere Felicita Žukovska:** “Es nezinu vai komisija par to ir atbildīga, bet pie mums daudz ciemiņu brauc un mums nav ko viņiem uzdāvināt.”

**Agnese Miltiņa:** “Cik iepriekš jūs uzzināt, ka pie jums brauc viesi?”

**Luka Pēteris Blūms:** “Parasti kādas nedēļas trīs pirms tam.”

**Agnese Miltiņa:** “Nākamreiz atsūtiet man e-pastu, kas jums un cik ir vajadzīgs.”

**Zanda Riteniece:** “Vajadzētu arī izstrādāt kādu jauniešu dizainu.”

**Estere Felicita Žukovska:** “Nākamgad savā budžetā mēģināsim arī iekļaut reprezentatīvus materiālus.”

**Solvita Vigule:** “Es jūs arī aicinu rakstīt projektu, ka jauniešu domei, Jūrmalas jauniešu balss nesējiem nepieciešami reprezentatīvie materiāli. Tas ir viens no rīkiem, kur jūs varat dabūt finansējumu.”

**Agnese Miltiņa:** “Vēl rekomendācija par mentālo veselību. Es iesaku sadarboties ar Jūrmalas muzeju. Viņiem ir mākslas terapijas nodarbības un var būt šo var arī kaut kā iekļaut.”

**Jekaterina Milberga**: “Paldies, par akciju ar “*Save our sea*”, par to gājāt ar tām zivīm un uzdevāt jautājumus. Šīs bildes, ko rādījāt bija foršas. Paldies, ka esiet ieinteresēti un runājat par šo tēmu. Jūsu darbs nav tikai par pasākumiem ar ēdinu, bet arī par atbildības uzņemšanu par tādam lietām.”

**Estere Felicita Žukovska:** “Jā, tas bija ļoti saspringti, jo tas bija ļoti ātri, daži netika. Man vajadzēja arī saviem draugiem prasīt atnākt.”

**Evija Majore:** “Ir arī pārgājieni pa jūras malu un ir arī iespējas pievienoties viņiem Jūrmalas posmā. Viņi var arī paradīt, kā viņi monitorē atkritumus.”

**Estere Felicita Žukovska:** “Mums vajag vairāk runāt par dabu. Jūrmalā vairāk izplatīt Jauno vides reportieru programmu. Es piemēram, esmu dabūjusi arī vietu. Jauniešiem ir iespēja veidot rakstus un reportāžus par dabu. “

1. **Atskats uz Jaunatnes lietu konsultatīvās komisijas darbu 2023. gadā.**

**Solvita Vigule** prezentē par Jaunatnes lietu konsultatīvās komisijas darbu gada atskatu un kas paveikts 2023. gadā.

*Komentāri:*

**Estere Felicita Žukovska:** “Mēs gribētu aktualizēt vēl reiz par baseinu, lai jauniešu varētu atsākt apmeklējumus.”

**Zanda Riteniece**: “Kam pienākas baseina apmeklējums?”

**Solvita Vigule:** “Nosacījums bija, ka ir vajadzīga jūrmalnieka karte.”

**Zanda Riteniece:** “Kā varēja uzzināt par šo informāciju?”

**Solvita Vigule:** “Mēs to publicējam savos sociālos tīklos. Ja mēs atjaunojam šo iespēju, tad varētu likt arī Jūrmalas kanālos. Mēs esam saskāruši praksē, ka pie mums nāk jaunieši, kuriem vēcāki ir stāstījuši par kādu iespēju, ko redzēja to, piemēram, avīzē. ”

**Zanda Riteniece**: “Kā darbojas grāmatu maiņas punkts?”

**Solvita Vigule:** “Plaukts stāv centrā, jebkurš iedzīvotais var pie mums atnākt un atstāt grāmatas. Paši jaunieši sev arī deleģējuši darbu – pārskatīt plauktu vai tur viss ir kārtībā.”

**Irēna Kausiniece**: Pie mums Pumpuros uz palodzes ir tāda kaste, bērni var paņemt grāmatu. Tas ir grāmatas, ko ir sanesuši skolas darbinieki.”

**Agnese Miltiņa:** “Jūs kaut kā draudzējaties ar Kauguru bibliotēku?”

**Solvita Vigule:** “Šobrīd nē.”

**Linda Pūdāne:** “Bet viņi ir atnākuši uz grāmatu plauka izveidi un atnesa pirmās grāmatas.”

1. **Aptauja par Jaunatnes lietu konsultatīvās komisijas darbu 2023. gadā un par nākamā gada apspriežamiem jautājumiem.**

**Solvita Vigule:** “Nākama gadā sākumā es apkopošu iesniegtu informāciju par to, kā jūs redzat komisijas darbu turpmāk.”

**Solvita Vigule** noslēdz sēdi.

Sēde noslēgta plkst. 16.00

Sēdi vadīja S. Vigule

Sēdi protokolēja S.A. Lode

2023.gada 19. decembrī.